《九日登千佛山》
清代·薛福保

嘉名古云爱，携手蹑巑岏。宁伤廪秋暮，惜此永日欢。

斜日在郊坰，晴皋堕轻翰。亭亭华不注，峭茜不可餐。

三周吊陈迹，百雉森雄蟠。酌彼在山泉，倚兹千丈磐。

摩挲崖上佛，烟雨故不刓。俯窥小洞幽，笑叹黔生寒。

不知镜梵夕，省想为盘桓。吾生几两屐，勤可亲烟峦。

毋令岁华晏，庶以恣游观。

作者简介：江苏无锡人，字季怀。薛福成弟。高才通识，诗学甚深。佐丁宝桢幕，以陕西试用知县出仕，累迁四川知府。有《青萍轩文钞》。